PROPOZÍCIE A ŠTATÚT FOTOGRAFICKEJ SÚŤAŽE FOTOGRAFICKÝ PLENÉR 2026
12. september 2026 | Spišská Belá 

1. Charakteristika súťaže
Petzvalov fotografický plenér 2026 je jednodňové tvorivé a súťažné fotografické podujatie venované fotografii, tvorivému pozorovaniu prostredia a odkazu významného optika, matematika a vynálezcu Jozefa Maximiliána Petzvala.
Cieľom podujatia je spojiť fotografov rôzneho veku a úrovne skúseností, podporiť ich kreativitu a ponúknuť im priestor na zachytenie mesta Spišská Belá, Strážok, ich obyvateľov, architektúry, prírody a atmosféry prostredníctvom fotografie.
Súťažné fotografie musia vzniknúť výhradne počas konania fotografického plenéra 12. 9. 2026.
2. Ciele súťaže
rozvíjať fotografickú tvorivosť a vizuálne vnímanie;
podporovať záujem o umeleckú a dokumentárnu fotografiu;
prezentovať mesto Spišská Belá a Strážky prostredníctvom originálneho pohľadu fotografov;
prepájať mladých, amatérskych a skúsených fotografov;
podporovať tvorivé stretnutia a výmenu skúseností;
pripomínať význam osobnosti Jozefa Maximiliána Petzvala a jeho prínos pre rozvoj fotografie;
vytvoriť kolekciu fotografií dokumentujúcich súčasnú podobu, atmosféru a život mesta.
3. Termín a miesto
Termín konania: sobota 12. septembra 2026
Začiatok: 9:00 hod. – Múzeum J.M.Petzvala, Petzvalova 286/30, Spišská Belá 
Ukončenie fotografovania a plenéra: 16:00 hod.
Fotografovať je možné na území Spišskej Belej, Strážok a v celom katastrálnom území mesta Spišská Belá. Účastník si miesto fotografovania v rámci určeného územia vyberá samostatne.
4. Registrácia
Registrácia účastníkov bude prebiehať od 15. 8. 2026 do 9. 9. 2026 prostredníctvom online registračného formulára.
Pri registrácii účastník uvedie požadované kontaktné údaje a potvrdí súhlas s propozíciami, štatútom a podmienkami fotografickej súťaže.
Registračný poplatok: 6 € / osoba.
Poplatok sa uhrádza vopred online. Úhrada registračného poplatku na mieste nebude možná. Uhradený poplatok sa v prípade neúčasti nevracia. Registrácia zároveň slúži organizátorom na zabezpečenie spoločného obeda a organizačných potrieb plenéra.
IBAN: SK86 0200 0000 0000 2702 0562, nazbudnúť uviesť variabilný symbol 12092026,do poznámky uviesť svoje meno. meno
5. Súťažné kategórie
Kategória A – Mladý fotograf (do 15 rokov)
Určená žiakom základných škôl, základných umeleckých škôl a mladým záujemcom o fotografiu.
Kategória B – Študent (16 – 20 rokov)
Určená predovšetkým študentom stredných škôl, stredných umeleckých škôl a mladým fotografom.
Kategória C – Fotograf – dospelý (od 21 rokov)
Otvorená kategória pre dospelých amatérskych a pokročilých fotografov.
Kategória D – Profesionálny fotograf
Určená autorom, ktorí sa fotografii venujú profesionálne alebo majú odborné fotografické vzdelanie.
Organizátor si vyhradzuje právo kategórie zlúčiť v prípade nízkeho počtu prihlásených účastníkov.
6. Témy fotografického plenéra
Téma 1 – VÝNIMOČNOSŤ MESTA
„V labyrinte múrov mesta hľadaj skryté svety.“
Fotografia má zachytiť to, čo robí Spišskú Belú a Strážky jedinečnými – architektúru, historické detaily, ulice, zákutia, dominanty, kontrasty starého a nového alebo drobnosti, ktoré bežný návštevník často prehliadne.
Téma 2 – MESTO A PRÍRODA
„Príroda odhaľuje tajomstvá, ktoré mesto zabudlo vysloviť.“
Téma prepája mestské prostredie s prírodou. Autori môžu pracovať s krajinou, stromami, zeleňou, vodou, odrazmi, svetlom, tieňom a vzťahom medzi človekom vytvoreným prostredím a prírodou.
Téma 3 – ĽUDIA V POHYBE
„Okamih, ktorý sa už nezopakuje.“
Téma je zameraná na človeka a život mesta. Fotografie môžu zachytávať ľudí pri práci, športe, prechádzke, stretnutiach alebo každodenných činnostiach. Dôležitá je schopnosť fotografa zachytiť rozhodujúci okamih, emóciu, pohyb alebo autentickú atmosféru.
7. Podmienky účasti a fotografovania
Súťaže sa môže zúčastniť každý riadne registrovaný účastník.
Do súťaže je možné prihlásiť iba fotografie vytvorené 12. 9. 2026 počas fotografického plenéra.
Fotografie musia vzniknúť na určenom území Spišskej Belej a Strážok.
Každý autor môže do súťaže odovzdať maximálne 3 fotografie.
Odporúča sa odovzdať jednu fotografiu ku každému tematickému okruhu.
Fotografie musia byť vlastným autorským dielom účastníka.
Fotografia musí vzniknúť fotografickým procesom; generovanie obrazu pomocou umelej inteligencie nie je prípustné.
8. Technické parametre súťažných fotografií
8.1 Povinné odovzdanie v dvoch súboroch
Každá súťažná fotografia musí byť odovzdaná v dvoch verziách: (A) finálna súťažná fotografia vo formáte JPG/JPEG a (B) originálny RAW súbor priamo z fotoaparátu alebo zariadenia.
8.2 Finálna fotografia – JPG/JPEG
formát: JPG/JPEG,
farebný priestor: sRGB;
kvalita JPG: 90 – 100 %;
minimálne rozlíšenie: 4000 px na dlhšej strane;
odporúčané rozlíšenie: 5000 px a viac na dlhšej strane;
požadované rozlíšenie fotografie minimálne 300 dpi
fotografia má byť odovzdaná v najvyššej dostupnej kvalite;
fotografia nesmie obsahovať rám, grafické prvky, podpis, logo, vodoznak ani meno autora priamo v obraze.
Organizátor odporúča zachovať pôvodné rozlíšenie fotografie a zbytočne súbor nezmenšovať. Fotografie vybrané na výstavu môžu byť vyžiadané vo vyššom rozlíšení vhodnom na kvalitnú tlač.
8.3 Originálny RAW súbor – POVINNÝ
Ku každej súťažnej fotografii je autor povinný odovzdať originálny RAW súbor priamo z fotoaparátu alebo zariadenia.
Akceptované sú napríklad formáty .CR2, .CR3, .NEF, .ARW, .RAF, .ORF, .RW2, .DNG a ďalšie originálne RAW formáty používané výrobcom zariadenia.
RAW slúži na overenie autorstva;
na overenie dátumu a času vzniku fotografie;
na kontrolu pôvodného obrazového záznamu;
na porovnanie originálu s výslednou JPG fotografiou;
na overenie rozsahu postprodukčných úprav;
na ochranu transparentnosti a dôveryhodnosti súťaže.
RAW súbor sa nesmie pred odovzdaním obsahovo upravovať ani nahrádzať exportovanou alebo umelo vytvorenou verziou. Pôvodné EXIF a ďalšie metadáta musia zostať zachované.
[bookmark: _GoBack]Ak autr na dosiahnutie výslednej fotografie využije techniku spájania viacerých záberov (napr. expozičný bracketing, panoráma, focus stacking), je povinný priložiť všetky zdrojové RAW súbory, z ktorých výsledná fotografia vznikla.


8.4 Fotografovanie mobilným telefónom
Účasť s mobilným telefónom je možná iba za predpokladu, že zariadenie alebo použitá fotografická aplikácia umožňuje vytvoriť a odovzdať originálny RAW/DNG súbor. Účastníkom sa odporúča túto možnosť overiť ešte pred začiatkom plenéra.
Pre účastníkov môže byť udelená výnimka. Ak ich zariadenie formát RAW nepodporuje, ako originál bude akceptovaný neupravený JPG súbor priamo z aplikácie fotoaparátu (tzv. SOOC – Straight Out Of Camera). Tento súbor musí obsahovať neporušené EXIF data potvrdzujúce čas a miesto vzniku.
9. Povolené úpravy fotografie
Cieľom súťaže je hodnotiť fotografické videnie autora, prácu so svetlom, kompozíciu, zachytený okamih a fotografické spracovanie, nie digitálnu fotomontáž.
úprava expozície, kontrastu, svetiel a tieňov;
vyváženie bielej a farebnej teploty;
primeraná úprava sýtosti a farebnosti;
prevod do čiernobielej podoby;
doostrenie a redukcia digitálneho šumu;
korekcia objektívu a perspektívy;
vyrovnanie horizontu;
primeraný orez fotografie;
lokálne zosvetlenie alebo stmavenie častí fotografie.
Úpravy nesmú zásadne meniť obsah, význam alebo realitu zachytenej scény.
10. Zakázané úpravy
pridávanie objektov, ktoré sa v pôvodnej scéne nenachádzali;
odstraňovanie podstatných objektov alebo osôb zo scény;
výmena oblohy alebo pozadia;
pridávanie svetelných lúčov, hmly, dažďa, snehu, hviezd alebo iných prvkov, ktoré neboli súčasťou pôvodnej scény;
kombinovanie viacerých rôznych fotografií do jednej fotomontáže alebo kompozitu;
zmena tváre alebo postavy fotografovanej osoby;
zásadná zmena tvaru alebo vzhľadu objektov;
generatívne dopĺňanie, rozširovanie alebo odstraňovanie obrazového obsahu.
11. Zákaz použitia umelej inteligencie (AI)
V Petzvalovom fotografickom plenéri je zakázané používanie generatívnej umelej inteligencie na vytvorenie alebo obsahovú úpravu súťažnej fotografie.
neprípustná je fotografia úplne alebo čiastočne vytvorená pomocou AI;
neprípustné je generatívne dopĺňanie alebo odstraňovanie obrazových prvkov;
neprípustná je AI výmena alebo tvorba pozadia či oblohy;
neprípustné je generovanie osôb, predmetov, svetla alebo iného obrazového obsahu;
zakázané sú funkcie typu Generative Fill, Generative Expand, generatívne odstránenie objektov, text-to-image, image-to-image a obdobné nástroje.
Použitie generatívnej AI je neprípustné aj vtedy, ak generovaný obsah tvorí iba malú časť výslednej fotografie. Súťažná fotografia musí byť výsledkom fotografického procesu – nie generovania obrazu.
12. Kontrola RAW súborov
Odborná porota alebo organizátor má právo:
otvoriť a skontrolovať RAW súbor;
skontrolovať EXIF údaje, dátum a čas vytvorenia fotografie;
overiť typ fotoaparátu alebo zariadenia;
porovnať RAW a JPG verziu;
posúdiť rozsah vykonaných úprav;
požiadať autora o doplňujúce vysvetlenie spôsobu spracovania fotografie.
Ak bude medzi RAW súborom a finálnou fotografiou zistený zásadný obsahový rozdiel, fotografia môže byť vyradená zo súťaže.
13. Odovzdanie súťažných fotografií
13.1 Termín
Konečný termín odovzdania fotografií je 14. september 2026 do 23:59 hod. Po tomto termíne fotografie nemusia byť prijaté.
13.2 Spôsob
Fotografie sa budú odovzdávať elektronicky cez úložiská.
Za každú súťažnú fotografiu účastník odovzdá 1× finálnu fotografiu JPG/JPEG a 1× príslušný originálny RAW súbor. Pri troch súťažných fotografiách teda odovzdá 3 JPG + 3 RAW súbory.
13.3 Označenie súborov
Odporúčané pomenovanie: PRIEZVISKO_MENO_TEMA_CISLO
Príklad: NOVAK_JAN_MESTO_01.jpg a NOVAK_JAN_MESTO_01.CR3. RAW a JPG verzia jednej fotografie musia mať zhodné označenie.
13.4 Údaje k fotografii
meno a priezvisko autora;
vek;
súťažná kategória;
názov fotografie;
tematický okruh;
miesto vytvorenia fotografie;
typ použitého fotoaparátu alebo zariadenia;
kontaktný e-mail.
13.5 Anonymita hodnotenia
Organizátor zabezpečí, aby odborná porota pri samotnom hodnotení podľa možností nepoznala meno autora. Fotografie budú porote prezentované pod prideleným súťažným číslom alebo kódom.
14. Hodnotenie fotografií
Fotografie bude hodnotiť minimálne trojčlenná odborná porota zložená z odborníkov z oblasti fotografie, výtvarného umenia a vizuálnej kultúry.
Porota bude hodnotiť najmä:
originalitu a kreativitu;
kompozíciu;
technickú kvalitu;
prácu so svetlom;
atmosféru fotografie;
interpretáciu zadanej témy;
vizuálnu a umeleckú pôsobivosť.
Rozhodnutie odbornej poroty je konečné.
15. Navrhované zloženie poroty
Vlado Hurajt
Nikola Podolinská
Milan Cehula
Definitívne zloženie poroty bude zverejnené organizátorom pred hodnotením súťaže.
16. Ocenenia
V jednotlivých súťažných kategóriách sa predpokladá udelenie cien:
1. miesto – 200 €
2. miesto – 150 €
3. miesto – 100 €
Finančné a vecné ceny budú závisieť od podpory partnerov a sponzorov podujatia.
Hlavná cena – PETZVALOV OBJEKTÍV
Hlavná cena fotografického plenéra bude udelená najlepšej fotografii celého ročníka bez ohľadu na vekovú alebo súťažnú kategóriu autora.
Cena verejnosti
Verejnosť bude mať možnosť hlasovať za vybrané súťažné fotografie. Fotografia s najvyšším počtom platných hlasov získa Cenu verejnosti. Predpokladaná finančná odmena je 100 – 200 € podľa možností organizátora a partnerov.
17. Program – 12. september 2026
	Čas
	Program

	9:00
	Registrácia a privítanie účastníkov; prezentácia registrovaných; krátka prehliadka Múzea J. M. Petzvala; predstavenie programu, pravidiel, tém a organizačných pokynov.

	dopoludnie
	Samostatné fotografovanie v stanovenom území.

	cca 13:00
	Spoločný obed registrovaných účastníkov, hostí a organizátorov.

	popoludnie
	Pokračovanie vo fotografovaní.

	16:00
	Oficiálne ukončenie plenéra a informácie o odovzdaní fotografií, hodnotení, výstave a vyhlásení výsledkov.


18. Výstava a vyhlásenie výsledkov
Po skončení plenéra organizátor zabezpečí zber a kontrolu odovzdaných fotografií, zasadnutie poroty, výber fotografií na výstavu, tlač vybraných fotografií, prípravu diplomov, cien a inštaláciu výstavy.
Vernisáž a slávnostné vyhlásenie výsledkov sa uskutočnia počas Petzvalových dní, ktoré sa konajú v termíne 5. – 10. októbra 2026. Presný dátum a čas budú zverejnené dodatočne.
19. Autorské práva a použitie fotografií
Autor odovzdaním fotografie potvrdzuje, že je jej autorom a disponuje právami potrebnými na jej prihlásenie do súťaže. Autor si ponecháva autorské práva k fotografii.
Účasťou v súťaži udeľuje organizátorovi nevýhradný súhlas na bezodplatné použitie prihlásených fotografií na účely prezentácie plenéra, výstavy, propagácie podujatia, webových stránok, sociálnych sietí, tlačových a propagačných materiálov a prezentácie budúcich ročníkov. Pri použití fotografie bude podľa možností uvedené meno autora.
20. Ochrana osobných údajov a fotografovanie osôb
Účastník je povinný pri fotografovaní rešpektovať platné právne predpisy, ochranu súkromia a osobnostné práva fotografovaných osôb. Za obsah svojej fotografie a splnenie podmienok potrebných na jej zverejnenie zodpovedá autor.
Podrobné podmienky spracúvania osobných údajov účastníkov budú uvedené v registračnom formulári.
21. Pravdivosť údajov a diskvalifikácia
Odoslaním fotografie autor čestne vyhlasuje, že je autorom fotografie, fotografia vznikla počas plenéra 12. 9. 2026 na povolenom území, odovzdaný RAW je originálnym súborom patriacim k súťažnej fotografii a fotografia nebola vytvorená ani obsahovo upravená generatívnou AI.
Pri zistení porušenia pravidiel má organizátor právo fotografiu bez náhrady vyradiť. Ak sa porušenie zistí až po vyhlásení výsledkov, organizátor si vyhradzuje právo odobrať udelené ocenenie a cenu.
22. Záverečné ustanovenia
Organizátor si vyhradzuje právo upraviť harmonogram podujatia z organizačných dôvodov.
Organizátor môže nezaradiť fotografiu, ktorá nespĺňa podmienky súťaže.
Porota môže neudeliť niektorú z cien v prípade nedostatočnej kvality prihlásených prác.
Organizátor môže zlúčiť kategórie pri nízkom počte účastníkov.
Organizátor a porota vyberú fotografie určené na výstavu a propagáciu podujatia.
Odoslaním registrácie účastník potvrdzuje, že sa oboznámil s propozíciami a štatútom fotografickej súťaže a súhlasí s nimi.

